Llanfaglan - Wicipedia

# Llanfaglan

### Oddi wrth Wicipedia, y gwyddoniadur rhydd.

Eglwys Sant Baglan, Llanfaglan

Mae Llanfaglan yn bentref yng Ngwynedd, ar y ffordd gefn rhwng Caernarfon a Llandwrog ac ychydig i'r gogledd o Afon Gwyrfai. Mae'r enw, fel enw'r pentre Baglan yn ardal Port Talbot, yn dod o enw mynach, Sant Baglan, a gafodd ei addysgu yn Llanilltud Fawr.

Saif Eglwys Sant Baglan gryn bellter o'r pentref presennol, bron 2 km i'r gorllewin ger glan y môr ym mae Foryd, ac heb unrhyw adeilad arall yn agos ati. Mae'r rhan fwyaf o'r adeilad presennol yn dyddio o'r 18fed ganrif a'r 19eg ganrif, ond mae nifer o gerrig diddorol wedi eu gosod yn y muriau. Uwchlaw'r drws gogleddol mae carreg fedd o ddiwedd y bumed neu ddechrau'r chweched ganrif, a'r arysgrif FILI LOVERNII ANATEMORI neu "(Carreg) Anatemorus fab Loverinus". Yma hefyd mae dwy garreg fedd o'r 13eg ganrif ond heb enwau arnynt. Mae llun llong ar un, felly efallai ei bod wedi nodi bedd llongwr.

Rhwng yr eglwys a'r pentref, ac ychydig i'r gogledd, mae Ffynnon Faglan. Ar un adeg ystyrid y ffynnon yma yn un oedd yn medru iachau anhwylderau

Wedi dod o "http://cy.wikipedia.org../../../l/l/a/Llanfaglan.html"

Categori: Pentrefi Gwynedd

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Brezhoneg
- English
- Français